ಮಟ್ಟು,ಕರ್ನಾಟಕ

ಮಟ್ಟು ಅಥವಾ ಮಟ್ಟಿ ಭಾರತದ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಒಂದು ಗ್ರಾಮವಾಗಿದ್ದು ಇದು ಅರಬ್ಬೀ ಸಮುದ್ರದ ತೀರದಲ್ಲಿದೆ. ಉಡುಪಿ ನಗರದಿಂದ ಮಂಗಳೂರಿಗೆ ಹೋಗುವ ದಾರಿಯಲ್ಲಿ ಕಟಪಾಡಿಯ ಬಳಿ ಬಲಕ್ಕೆ ತಿರುಗಿದರೆ ಈ ಗ್ರಾಮವನ್ನು ತಲುಪಬಹುದು. ಇದು ಉಡುಪಿ ಪಟ್ಟಣದಿಂದ ದಕ್ಷಿಣ ದಿಕ್ಕಿಗೆ ೧೨ ಕಿ.ಮೀ ದೂರದಲ್ಲಿದೆ.ಮಟ್ಟು ಕರ್ನಾಟಕ

ಈ ಗ್ರಾಮವು ನಿರ್ದಿಷ್ಟ ತಳಿಯ ಬದನೆಗೆ ಹೆಸರುವಾಸಿಯಾಗಿದೆ, ಮತ್ತು ಇದು ಮಟ್ಟು ಗುಳ್ಳNew Indian Express ಎಂದು ಪ್ರಸಿದ್ಧಿ ಪಡೆದಿದೆ. ಮಟ್ಟು ಗುಳ್ಳವನ್ನು ಈ ಗ್ರಾಮದಲ್ಲಿ ಮಾತ್ರ ಬೆಳೆಯಲಾಗುತ್ತದೆ. ಇಲ್ಲಿ ಬೆಳೆಯುವ ಬದನೆಯು ತಿಳಿ ಹಸಿರು ಬಣ್ಣದ್ದಾಗಿದ್ದು, ಸಾಮಾನ್ಯ ನೇರಳೆ-ಬಣ್ಣದ ತಳಿಗಿಂತ ಭಿನ್ನವಾಗಿ ಗೋಳಾಕಾರದಲ್ಲಿರುತ್ತದೆ. ಇಲ್ಲಿ ಕೊಯ್ಲು ಮಾಡಿದ ಮೊದಲ ಬದನೆಕಾಯಿಯನ್ನು ಉಡುಪಿಯ ಕೃಷ್ಣಮಠದಲ್ಲಿUdupi Krishna Matha ಶ್ರೀಕೃಷ್ಣನಿಗೆ ಅರ್ಪಿಸಲಾಗುತ್ತದೆ. ಈ ರೀತಿಯ ಬದನೆ ಬೆಳೆಯಲು ಅದರ ಬೀಜಗಳನ್ನು ಶ್ರೀ ವಾದಿರಾಜ ಸ್ವಾಮೀಜಿ ನೀಡಿದ್ದಾರೆ ಎಂದು ಹೇಳಲಾಗುತ್ತದೆ.೨೦೦px|thumb|right|ಮಟ್ಟು ಗುಳ್ಳ

ಈ ಗ್ರಾಮವನ್ನು ಕಟಪಾಡಿಗೆ ಸಂಪರ್ಕಿಸುವ ಅನ್ನೆಕಟ್ಟಾ ಎಂಬ ಹೆಸರಿನ ಸೇತುವೆಗೆ ಈ ಗ್ರಾಮವು ಪ್ರಸಿದ್ಧವಾಗಿದೆ. ಈ ಸೇತುವೆಯ ಒಂದು ಬದಿಯಲ್ಲಿ ಮಟ್ಟು ಗ್ರಾಮವಿದೆ, ಇನ್ನೊಂದು ಬದಿಯಲ್ಲಿ ಬಸ್ ನಿಲ್ದಾಣವಿದೆ. ಈ ಗ್ರಾಮದ ಜನರಿಗೆ ಆಟೋ ರಿಕ್ಷಾ ಹೊರತುಪಡಿಸಿ ಬಸ್ ಮಾತ್ರ ಸಾರ್ವಜನಿಕ ಸಾರಿಗೆಯಾಗಿದೆ. ಈ ಗ್ರಾಮವು ಪಶ್ಚಿಮದಲ್ಲಿ ಅರೇಬಿಯನ್ ಸಮುದ್ರ ಮತ್ತು ಪೂರ್ವ ಭಾಗದಲ್ಲಿ ಸಣ್ಣ ನದಿಯ ಮಧ್ಯದಲ್ಲಿದೆ.

ಜನಸಂಖ್ಯಾಶಾಸ್ತ್ರ
ಮಟ್ಟು ಗ್ರಾಮವು ೨೪೩.೬೨ ಹೆಕ್ಟೇರ್ ಪ್ರದೇಶದಲ್ಲಿ ಹರಡಿಕೊಂಡಿದೆ ಮತ್ತು ೨೦೧೧ ರ ಜನಗಣತಿಯ ಪ್ರಕಾರ ೫೪೭ ಕುಟುಂಬಗಳನ್ನು ಹೊಂದಿತ್ತು. ಈ ಗ್ರಾಮದಲ್ಲಿ ಒಟ್ಟು ೨,೫೦೬ ಜನರು ವಾಸಿಸುತ್ತಿದ್ದಾರೆ ಮತ್ತು ೨೦೧೧ ರ ಹೊತ್ತಿಗೆ ೬ ವರ್ಷದೊಳಗಿನ ೧೭೯ ಮಕ್ಕಳನ್ನು ಹೊಂದಿತ್ತು. ೨೦೧೧ ರ ಜನಗಣತಿಯ ಪ್ರಕಾರ, ೧,೨೪೧ ಪುರುಷರು ಮತ್ತು ೧,೨೬೮ ಮಹಿಳೆಯರು ವಾಸಿಸುತ್ತಿದ್ದರು ಎಂದು ವರದಿಯು ಹೇಳುತ್ತದೆ.

ಇಲ್ಲಿ ೨,೧೬೩ ಜನರು ಅಕ್ಷರಸ್ಥರಾಗಿದ್ದು, ಅವರಲ್ಲಿ ೧,೧೦೦ ಪುರುಷರು ಮತ್ತು ೧,೦೬೩ ಮಹಿಳೆಯರು. ಪರಿಶಿಷ್ಟ ಜಾತಿಯ ೧೫೭ ವ್ಯಕ್ತಿಗಳು ಮತ್ತು ಪರಿಶಿಷ್ಟ ಪಂಗಡದ ೧ ವ್ಯಕ್ತಿ ಇಲ್ಲಿ ನೆಲೆಸಿದ್ದಾರೆ.

ಉಲ್ಲೇಖಗಳು

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಉಡುಪಿ ಜಿಲ್ಲೆಯ ಪ್ರವಾಸಿ ತಾಣಗಳು